Správa zo zahraničnej pracovnej cesty
1.	Účastníci ZPC
Meno a priezvisko: 			Ing. Tomáš Pagáč, PhD.  		
Názov pracoviska: 	SADA, Hanulova 5/C, 841 01 Bratislava
Pracovné zaradenie: 			odborný pracovník pre TUE
Znalosť jazykov: 			anglicky, francúzsky

Meno a priezvisko: 			PaedDr. Žaneta Csáderová, PhD.   		
Názov pracoviska: 	SADA, Hanulova 5/C, 841 01 Bratislava
Pracovné zaradenie: 			riaditeľ
Znalosť jazykov: 			anglicky, rusky
2.	Zahraničná pracovná cesta
Štát:					Poľsko	
Mesto:					Katowice
Dátum:				3. – 7. 11. 2019
Prijímajúca organizácia:	Svetová antidopingová agentúra (WADA), Antidopingová agentúra Poľsko (POLADA), Združenie národných antidopingových agentúr (iNADO), pracovná skupina ERASMUS+ projekt 
Účel cesty:	účasť na pracovnom stretnutí projektu ERASMUS+, účasť na výročnom zasadnutí iNADO, Svetová antidopingová konferencia 
Spôsob financovania:	ZPC bola financovaná z rozpočtu Antidopingovej agentúry SR.
3.	Rámcový program pobytu
Dátum/čas:	3. november 2019: 16:00-20:00 
ERASMUS+ projekt 
4. november 2019: 09:00-17:00 
ERASMUS+ projekt 
iNADO výročné zasadnutie
5. - 7. november 2019: 09:00-17:00 
Svetová antidopingová konferencia

Navštívená organizácia:	WADA, POLADA, iNADO, ERASMUS+  

4.	Stručný priebeh rokovaní
	 
3. november 2019: 16:00-20:00 
ERASMUS + projekt 

•	Zhrnutie doterajšieho progresu projektu, jednotlivé etapy sa plnia načas. 
•	Detailný rozbor jednotlivých tém, ktoré by mali byť pokryté v rámci dotazníka.

4. november 2019: 09:00-17:00 
ERASMUS+ projekt 

•	Diskusia zameraná na praktické plnenie nasledujúcej etapy projektu.
•	Návrh časového harmonogramu projektu pre rok 2020.
•	Konzultácia so zástupcami z varšavskej univerzity ohľadom analýzy riadenia SADA, ktorá sa pravdepodobne uskutoční v druhom kvartáli budúceho roku. 

iNADO výročné zasadnutie

•	Úvodné slovo o tohtoročnom programe iNADO, ako aj predstavenie vízie do budúcna (Michael Ask). 
•	Predstavenie strategického plánu pre roky 2020-2022.
•	Diskusia na tému s akými problémami sa antidopingové organizácie najčastejšie stretávajú s dôrazom na možné zapojenie iNADO do riešenia týchto problémov. 

5. - 7. november 2019: 09:00-17:00 
Svetová antidopingová konferencia
Svetovú antidopingovú konferenciu v úvode svojimi príhovormi otvorili významné osobnosti športového hnutia. Oficiálneho otvorenia konferencia sa ujal poľský prezident Andrzej Duda, ktorý vo svojom prejave zdôraznil významnú úlohu športu, z čoho vyplýva aj dôležitá úloha antidopingového hnutia v snahe zabezpečiť čistotu športu a rovnakých práv pre všetkých. Prezident Medzinárodného olympijského výboru Thomas Bach vyjadril stanovisko, v ktorom zdôraznil, že MOV jednoznačne podporuje antidopingové hnutie a je pripravené posilniť ochranu čistého športu. Súčasný poľský minister športu a budúci riaditeľ Svetovej antidopingovej agentúry Witold Bańka predstavil svoju víziu smerovania antidopigového hnutia, pričom sa zaviazal využiť svoje dlhoročné skúsenosti so športom predovšetkým v podpore športovcov v zapojení sa do kreovania antidopingového hnutia. Následne Nada Al-Nashif zastupujúca sociálne a humánne vedy UNESCO vniesla svoj pohľad do problematiky antidopingu s vyzdvihnutím ľudských práv športovcov. 

Medzinárodná norma – Zoznam zakázaných látok – zmeny súvisiace s novým Kódexom 2021

•	Priradenie látok do Zoznamu, ktoré sa užívajú nie len v kontexte zlepšenia športového výkonu, ale aj v mimošportovej oblasti,
•	V súčasnosti sú všetky metódy nešpecifikované, nový Kódex 2021 – niektoré metódy budú špecifikované,
•	Monitorovací program re-analýza vzoriek – jasnejší pohľad na prevalenciu užívania látok uvedených v monitorovacom programe, 
•	Beta-2 agonisty – niektoré látky sa môžu v limitnej koncentrácii užívať, zmeny sa budú týkať vilanterolu a salmeterolu, terbutalínu a salbutomolu,
•	Tyroidné homróny – prevalencia užívania u bežnej populácie, štúdie poukazajú, že suplementácia tyroidného hormónu neovplyvňuje reguláciu hmotnosti, 
•	Stimulanciá – v súčasnosti sú zakázané len počas súťaže, je možné, že niektoré nešpecifikované stimulanciá budú trvalo zakázané,
•	Narkotiká – v súčasnosti stále prebieha vedecká štúdia zaoberajúca sa tramadolom, 
•	Glukokortikoidy – systémové podanie je zakázané počas súťaže, lokálne podanie je povolené. Niekedy sa stane, že aj lokálne podanie glukokortikoidov môže viesť k nepriaznivému analytickému nálezu. Prebiehajú štúdie, ktorá by mala túto situáciu objasniť. Na základe výsledkov týchto štúdií môže dôjsť k prehodnoteniu povolených a zakázaných spôsobov podania glukokortikoidov, 
•	Problém kontaminácie – strava, medicínske produkty, životné prostredie, a predovšetkým výživové doplnky. Anaboliká, beta-2 agonisty, inhibítory aromatáz, diuretiká, stimulanciá – problém výživových doplnkov sa stáva veľmi závažnou témou celej spoločnosti, nie len elitných športovcov, ktorí podstupujú dopingovú kontrolu.

Medzinárodná norma pre udeľovanie terapeutických výnimiek

•	Norma pre udeľovanie TUE bola pozmenená len v malom rozsahu, v prípade tejto normy bolo cieľom skôr klarifikovať niektoré pojmy a procesy.

Medzinárodná norma pre správu výsledkov

•	Snaží sa o harmonizáciu, spravodlivosť, efektívnosť a aktuálnosť prípadov z podozrenia z porušenia antidopingových pravidiel, aby sa so športovcami zaobchádzalo rovnako bez ohľadu na ich šport alebo krajinu,
•	Medzi dôležité patrí určenie zodpovednosti za riadenie výsledkov, dôvernosť procesov, zverejňovanie porušení antidopingových pravidiel, dočasná suspendácia športovcov, časová otázka riešení porušení antidopingových pravidiel, odvolací process,
•	Ako významné je určite spomenúť operačnú a inštitucionálnu nezávislosť vypočúvacích rozhodujúcich panelov a ich expertné obsadenie. Mali by sa uplatňovať všeobecné princípy spravodlivého procesu ako: spravodlivosť a nestrannosť, prístup k spravodlivému procesu a jeho cenová dostupnosť, primeraný časový rámec a právo na žiadosť o verejné vypočutie.

Medzinárodná norma pre vyšetrovanie a testovanie
•	Konkrétnejšia špecifikácia zaradenia športovcov do registra pre nahlasovanie pobytu, ktorá súvisí s mimosúťažným testovaním športovcov. Vytvorenie pyramídového modelu – Národný register pre testovanie (povinnosť 3 testy za rok), základný register pre testovanie (povinnosť 1 test za rok), všeobecný register (bez požiadaviek ohľadom počtu testov),
•	Zmena pri špecifikácii hustoty moču (SG 1.003 – 150ml moču, 1.005 – 90ml moču).

Medzinárodná norma pre vzdelávanie

•	Implementáciou normy pre vzdelávanie sa v oblasti boja proti dopingu opäť viac približujeme k filozofii ochrany čistého športu. Vzdelávanie sa stáva rovnako dôležité  ako testovanie športovcov s tým rozdielom, že vzdelávať môžeme a máme všetkých športovcov na rôznych úrovniach, 
•	Zameranie na poskytovanie informácií, konkrétne antidopingové vzdelávanie a vzdelávanie založené na hodnotách čistého športu, 
•	Každé vzdelávanie musí pozostávať z troch konkrétnych fáz: plánovanie, impelemtnácia a vyhodnotenie. Všetky tieto aspekty musia byť zohľadnené pri vypracovaní národného vzdelávacieho plánu (podobne ako v prípade distribučného plánu testovania),
•	Prerozdelenie zodpovedností:
o	Športovci mezidnárodnej úrovne vzdelávajú ich príslušné medzinárodné federácie,
o	Za vzdelávanie športovcov v národnom registri pre testovanie je zodpovedná národná antidopingová agentúra, 
o	Vzdelávanie ostatných športovcov, juniorov a všetkých ostatných skupín je možné len na základe spolupráce národnej antidopingovej agentúry, jednotlivých národných športových zväzov s podporou Slovenského olympijského a športového výboru a Slovenského paralympijského výboru. 
5.	Odporúčané závery

Na základe získaných informácií zo Svetovej antidopingovej konferencie WADA odporúčame:
•	Zamerať sa v roku 2020 na nastavenie efektívneho antidopingového vzdelávania vzhľadom na novú normu, Medzinárodná norma pre vzdelávanie, ktorá vstúpi do platnosti od 1. januára 2021. Je potrebné vypracovať vzdelávací plán, ktorý bude definovať zodpovednosti jednotlivých národných športových organizácií v antidopingovom vzdelávaní. 
6.	Osobitne vyhodnotený očakávaný prínos ZPC

		Konferencia poskytla spoločný priestor pre vysokoodbornú diskusiu o ďalších krokoch v rozvoji globálnej stratégie boja proti dopingu v športe medzi predstaviteľmi zmluvných a zainteresovaných strán zo športového hnutia, vládnej sféry a antidopingových organizácií, predovšetkým v súvislosti so zásadnými zmenami v Svetovom antidopingovom kódexe, ktoré vstúpia do platnosti od 1. januára 2021. Uvedené schválené pravidlá a normy bude nevyhnutné implementovať do pripravovanej národnej stratégie rozvoja športu na Slovensku.
7.	Spôsob zverejnenia výsledkov ZPC, prenos získaných informácií

Správa je zverejnená na webovej stránke www.antidoping.sk. 
Súhlasím so zverejnením správy na internete.
V Bratislave dňa 13.11.2019

Správu vypracovali: 	              Ing. Tomáš Pagáč, PhD., 
                                                           Odborný pracovník TUE a prevencie
                                                           PaedDr. Žaneta Csáderová, PhD.
		                              riaditeľka 

Správu schválil: 		JUDr. Mgr. Martina Lubyová, PhD.
                                                            ministerka školstva